บขส. ดำเนินการลงโทษปรับบริษัทรถร่วมโดยสาร หลังจำหน่ายตั๋วเกินราคา เพิ่มโทษพักใช้รถอีก 15 วัน
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด หรือ บขส. ชี้แจงกรณีมีผู้โดยสารร้องเรียน ประเด็นจองตั๋วรถร่วมโดยสาร 32 ที่นั่ง ปรากฎว่าได้นั่งรถ ที่ไม่ใช่แบบที่ระบุไว้ ทั้งที่มีการจองตั๋วจ่ายเงินเรียบร้อย ว่า บขส. ในฐานะผู้กำกับดูแลการให้บริการของรถร่วมเอกชน ดำเนินการตรวจสอบข้อเท็จจริง พบว่า รถร่วมฯ คันดังกล่าว เป็นของ บริษัท ไทยศรีราม และได้กระทำผิดจริง ฐานจำหน่ายตั๋วเกินราคา จึงได้ดำเนินการตามระเบียบของบริษัทฯ ปรับเป็นเงิน 5,000 บาท และให้เพิ่มโทษหยุดพักรถ โดยห้ามนำรถมาวิ่ง เป็นเวลา 15 วัน ทั้งนี้ บขส. ได้กำชับไปยังผู้ประกอบการรถร่วมโดยสารทุกบริษัท ให้ปฏิบัติตามกฏระเบียบอย่างเคร่งครัด